Diari Oficial de la Generalitat Valenciana


Sumari del DOGV 4524, del 18-06-2003 (2003/7136)

ORDE de 5 de juny de 2003, de la Conselleria d'Economia, Hisenda i Ocupació, per la qual es dóna publicitat a una línia de crèdit i a l'import global màxim d'esta dedicat a finançar la concessió de determinades subvencions del Programa de Foment d'Ocupació Estable i d'altres mesures de suport a la creació de treball per a l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/7136


Data del document
:   05-06-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * societat sense fins de lucre
    * ajuda a l'ocupació
    * empresa privada
    * manteniment de l'ocupació
    * ajuda pública

ORDE de 5 de juny de 2003, de la Conselleria d'Economia, Hisenda i Ocupació, per la qual es dóna publicitat a una línia de crèdit i a l'import global màxim d'esta dedicat a finançar la concessió de determinades subvencions del Programa de Foment d'Ocupació Estable i d'altres mesures de suport a la creació de treball per a l'exercici 2003. [2003/X7136]
  
L'objectiu d'esta orde és completar la publicitat de l'import global màxim per a atendre les distintes ajudes de Foment d'Ocupació regulades per l'Orde de 30 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació Estable i d'altres mesures de suport a la creació d'ocupació per a l'exercici 2003, i que es financen amb càrrec a distintes línies del subprograma pressupostari 322.51 «Foment d'Ocupació», del pressupost de la Generalitat Valenciana per a l'any 2003.
  
Per a donar compliment a allò previst en la disposició addicional primera de l'esmentada Orde de 30 de desembre de 2002 i en l'article 47.11 del Text Refós de la Llei d'Hisenda Pública de la Generalitat Valenciana, i d'acord amb allò que estableix la Llei de Pressupostos de la Generalitat Valenciana per a l'any 2003, mitjançant la present Orde es dóna publicitat a una línia de crèdit i a l'import global màxim d'esta dedicat a la concessió de determinades ajudes convocades per l'esmentada Orde.
  
Per tot açò, i en virtut de les facultats que em confereix l'article 32.11) de la Llei 5/1983, de 30 de desembre, de Govern Valencià, i d'acord amb allò previst en l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article únic
  
Per a l'exercici de 2003, i d'acord amb allò establit en la Llei 12/2002, de Pressupostos de la Generalitat Valenciana per a l'exercici 2003, les ajudes referides a la contractació indefinida de persones desocupades majors de 25 anys que no siguen desocupats de llarga durada, previstes pel títol III de l'Orde de 30 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació Estable i d'altres mesures de suport a la creació d'ocupació per a l'exercici 2003 (DOGV núm. 4.421, de 20 de gener de 2003), es finançaran amb càrrec a la secció, el programa, la línia i l'import global que es refereix tot seguit:
  
Secció 06.31, subprograma 322.51, capítol IV, codi de línia comptable T5609000 (Foment d'Ocupació Estable). L'import global màxim és de 846.531,00 euros, dels quals 550.245,00 euros són finançats pel Fons Social Europeu.
  
DISPOSICIONS FINALS
  
Primera
  
La present orde entrarà en vigor el dia següent de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, els interessats podran interposar recurs contenciós administratiu en el termini de dos mesos, a comptar des del dia següent a la publicació, davant la Sala del Contenciós Administratiu del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant este mateix òrgan en el termini d'un mes, computant en els termes ja esmentats, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú. Tot açò sense perjuí que es puga interposar qualsevol altre recurs que es considere oportú.
  
València, 5 de juny de 2003
  
El conseller d'Economia, Hisenda i Ocupació,